Gabriello Chiabrera
Store norske leksikon,Språk og litteratur,Litteratur i verden,Europa,Italias litteratur,Italias litteratur på 1500-tallet
Gabriello Chiabrera var en italiensk dikter. Han var i kardinal Luigi Cornaros tjeneste, men måtte i 1572 flykte til sin fødeby Savona på grunn av en konflikt med en adelsmann. Her dyrket han vitenskap og diktning og forsøkte seg i forskjellige poetiske stilarter.
Chiabreras imitasjoner av Pindars heroiske vers er kjente, i tillegg til hans etterligninger av noen vers som ble funnet i 1554 av humanisten Enrico Stefano og på falskt grunnlag tillagt Anakreon. Men det var særlig hans lyriske dikt som gjorde ham berømt. Disse gav den italienske verskunst nytt liv og ny form, og de ble grundig studert av diktere som Parini, Alfieri og Manzoni. Kristen Gundelach har oversatt to dikt i Kjærlighetens lyre (1928). Les mer i Store norske leksikon Italias litteratur lyrikk renessansen